
Támogatási szerződés
amely létrejött egyrészről
Bátaszék Város Önkormányzata (székhelye: 7140 Bátaszék, Szabadság u. 4., adószáma: 15733304-2-17, képviseli: polgármester), a továbbiakban: Támogató
másrészről 

Vállalkozók és Munkáltatók Országos Szövetsége (székhelye: 1065 Budapest, Bajcsy-Zsilinszky út 53., adószáma: 19001724-2-42), továbbiakban Támogatott

a továbbiakban együtt: Szerződő Felek között az alulírott napon és helyen, az alábbi feltételekkel:

1. Támogató Bátaszék Város Önkormányzata Képviselő-testületének …/2026.(IX.24.) számú határozata alapján Támogatott részére 200.000,- Ft, azaz kettőszázezer forint vissza nem térítendő támogatást biztosít az önkormányzat 2026. évi költségvetés általános tartalék kerete terhére, a Tolna Megyei Prima Díj és rendezvény támogatására. 
2. A Támogatott kötelezettséget vállal arra, hogy a támogatási összeget az 1. pontban megjelölt célra és összegben használja fel.

3. Támogató az 1. pontban megjelölt összeget a szerződés aláírását követő 8 napon belül átutalja az Erste Bank Nyrt.-nél vezetett, 11600006-00000000-22316547 számú bankszámlájára. 
4. Támogatott a támogatási összeggel Bátaszék Város Önkormányzat Képviselő-testületének 1/2015.(I.27.) önkormányzati rendeletének 2. melléklete szerinti "Elszámoló Lap" kitöltésével köteles elszámolni, melyet a Bátaszéki Közös Önkormányzati Hivatalhoz kell benyújtani. E kötelezettségének a Támogatott a támogatási cél megvalósulását követő 30 napon belül, de legkésőbb a tárgyévet követő év január 31. napjáig tesz eleget. 

Az „Elszámoló Lap”-hoz mellékelni kell a támogatás összegének felhasználásáról szóló bizonylatok – Támogatott által „A másolat az eredetivel mindenben megegyezik” megjegyzéssel hitelesített – másolatát. 

A Támogatott a cél szerinti kiadási bizonylatok és a könyvelés alapján tanúsítványt készít a támogatás felhasználásáról a Támogató részére.

5. A Támogatott kötelezettséget vállal továbbá arra, hogy az esetlegesen fel nem használt, illetve nem a szerződésben meghatározott célra költött összeget a tárgyévet követő február 15. napjáig visszafizeti Támogatónak. 

6. A Támogatott tudomásul veszi, hogy a szerződés fennállásának időtartama alatt, illetve a pénzügyi elszámolás megvalósulásáig a Támogató jogosult a támogatás szerződésszerű felhasználását folyamatosan ellenőrizni. 
E jogosultság egyaránt magában foglalja a helyszíni vizsgálatok tartásának, adatszolgáltatások bekérésének, valamint a szerződéssel kapcsolatos okmányokba való betekintésnek lehetőségét is.

7. A Szerződő Felek bármelyike jogosult a szerződést azonnali hatállyal felmondani, amennyiben a másik Szerződő Fél a jelen szerződésből reá háruló kötelezettségeket súlyos mértékben, vétkesen megszegi. Az azonnali hatályú felmondást írásban és indokolva kell foganatosítani.

8. Szerződő Felek a szerződésből adódó, rájuk háruló kötelezettségek teljesítése során, valamint egymással szembeni eljárásaikban kötelesek a jelen szerződés előírásait maradéktalanul tiszteletben tartani.

9. Jelen szerződésben nem szabályozott kérdésekben a Polgári Törvénykönyvben foglaltak az irányadók.

A jelen szerződést a Szerződő Felek képviselői együttes elolvasás és értelmezés után, mint akaratukkal mindenben megegyezőt írták alá. Jelen szerződés 2 számozott oldalból és 3 egymással szó szerint megegyező eredeti példányban készült, amelyből 2 példány a Támogatót, 1 példány a Támogatottat illeti meg.
Bátaszék, 2026. …………………....

……………………………..


    ……………………………



Támogató 




     Támogatott

   Bátaszék Város Önkormányzata
                          Vállalkozók és Munkáltatók

                                 
                                                        Országos Szövetsége
                      polgármester




 
Jogi ellenjegyzés:

  
…………………………….





       Kondriczné dr. Varga Erzsébet 


      jegyző






Pénzügyi ellenjegyzés:


…………………………….


        Keresztes Katalin

      pénzügyi irodavezető

